JWD รายได้โต – บุ๊กพิเศษ หนุนกำไรไตรมาส 2 โตทะลัก 140% แตะ 115 ลบ.
JWD รายงานกำไรไตรมาส 2/64 โต 140% แตะ 115 ลบ. ส่วนงวด 6 เดือนกำไร 256 ลบ. โต 81% จากปีก่อนมีกำไร 142 ลบ. รับรายได้โต – บุ๊กรายการพิเศษขายสินทรัพย์โครงการเจดับเบิ้ลยูดี นวนคร
16 ส.ค. 2564

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

โดยในไตรมาส 2 และงวด 6 เดือน บริษัทมีรายได้รวมเติบโต จากรายได้การให้เช่าและการให้บริการเติบโตอย่างแข็งแกร่ง นอกจากนี้ยังมีรายได้ดอกเบี้ย เงินปันผล และรายได้อื่น เติบโตเมื่อเทียบกับช่วงเดียวกันของปีก่อน
ทั้งนี้ ในไตรมาส 2/2564 บริษัทฯ มีกำไรสุทธิส่วนที่เป็นของบริษัทฯ จากรายการพิเศษ ซึ่งเป็นการบันทึกรายได้จากขายสินทรัพย์โครงการเจดับเบิ้ลยูดี นวนคร ให้แก่กองทรัสต์เพื่อการ ลงทุนในอสังหาริมทรัพย์และสิทธิการเช่าอสังหาริมทรัพย์เอไอเอ็ม อินดัสเทรียล โกรท (AIMIRT) ซึ่งมีกำไรจากการขายสินทรัพย์สุทธิจากรายการนี้ จำนวน 9.0 ล้านบาท มีผลทำให้บริษัทฯ มีกำไรสุทธิส่วนที่เป็นของบริษัท (ไม่รวมรายการพิเศษ) จำนวน 106.5 ล้านบาท อัตรากำไรสุทธิอยู่ที่ร้อยละ 8.3 เพิ่มขึ้นจำนวน 58.4 ล้านบาท หรือเป็นอัตราร้อยละ 121.4 เมื่อเทียบกับงวดเดียวกันของปีก่อนซึ่งมีกำไรสุทธิส่วนที่เป็นของบริษัทฯ (ไม่รวมรายการพิเศษ) จำนวน 48.1 ล้านบาท และมีอัตรากำไรสุทธิอยู่ที่ร้อยละ 5.4